Diari Oficial de la Generalitat Valenciana


Sumari del DOGV 9114, del 25-06-2021 (2021/7035)

ACORD d'11 de juny de 2021, del Consell, pel qual s'autoritza una transferència de crèdit del capítol 4 al 2 en el Programa 454.10, Promoció cultural, patrimoni artístic i museus, de la Conselleria d'Educació, Cultura i Esport, per un import de 300.000,00 euros, que implica la supressió de la línia de concurrència competitiva S8117, «Beques de pràctiques professionals en l'àmbit del patrimoni cultural i museus». Expedient 09.011/21-077.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9114

Data del DOGV
:   25-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7035


Data del document
:   11-06-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de juny de 2021, del Consell, pel qual s'autoritza una transferència de crèdit del capítol 4 al 2 en el Programa 454.10, Promoció cultural, patrimoni artístic i museus, de la Conselleria d'Educació, Cultura i Esport, per un import de 300.000,00 euros, que implica la supressió de la línia de concurrència competitiva S8117, «Beques de pràctiques professionals en l'àmbit del patrimoni cultural i museus». Expedient 09.011/21-077. [2021/7035]  
La Direcció General de Cultura i Patrimoni té intenció de coordinar, impulsar i portar endavant una sèrie d'activitats relacionades amb diferents manifestacions de la cultura, necessàries per a contribuir a la reactivació econòmica del sector i a la normalització de la vida cultural en la societat, afectada per la paralització amb motiu de l'alerta sanitària provocada per la Covid-19. En aquest sentit, la direcció general està coordinant i impulsant una sèrie d'accions i nous projectes, com per exemple el cicle «Música empresonada», el «Festival 10 sentits» o diversos projectes relacionats amb la moda, concerts programats, entre altres.  
Per a la realització de les activitats esmentades, la Conselleria d'Educació, Cultura i Esport planteja la necessitat d'incrementar el capítol 2 del Programa 454.10, Promoció cultural, patrimoni artístic i museus, per un import de 300.000,00 ?, i per al seu finançament proposa la transferència de disponibilitats existents en la línia de concurrència competitiva S8117, «Beques de pràctiques professionals en l'àmbit del patrimoni cultural i museus», de l'annex de subvencions i transferències corrents del mateix programa 454.10, que se suprimeix, atés que no es preveu la convocatòria i resolució de les beques dins de l'exercici 2021.  
  
A aquest efecte, d'acord amb els articles 21 i 23 de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió d'11 de juny de 2021,  
  
  
ACORDA  
  
Primer  
Autoritzar una minoració de crèdit en l'aplicació pressupostària 55.09.00.597.49.6 per un import de 300.000,00 ?, que implica la supressió de la línia de concurrència competitiva S81117, d'acord amb el detall següent:  
  
Codi Denominació Dotació anterior Modificació Dotació actual  
S8117 Beques de pràctiques professionals en l'àmbit del patrimoni cultural i museus 300.000,93 602.668,00 0,00  
  
  
Segon  
Autoritzar un increment de crèdit en l'aplicació pressupostària 14.10.66.464.43.0 per un import de 300.000,00 ?.  
  
València, 11 de juny de 2021  
  
La consellera secretària,  
MÓNICA OLTRA JARQUE